b'\n_START_ARTICLE_\nJacques Villeneuve (vanhempi)\n_START_SECTION_\nAlkuvaiheet\n_START_PARAGRAPH_\nKilpailu-uransa Vileneuve aloitti vuonna 1976 osallistumalla Kanadan Honda Civic -kilpailuluokassa. H\xc3\xa4net palkittiin vuoden lopuksi vuoden tulokkaana. Samaan aikaan h\xc3\xa4n osallistui my\xc3\xb6s Sno-Pro-moottorikelkkakisoihin. Vuonna 1977 h\xc3\xa4n voitti Honda-luokan mestaruuden._NEWLINE_Vuosina 1979\xe2\x80\x931981 Villeneuve osallistui Formula Atlantic -luokkaan. Vuonna 1979 h\xc3\xa4net palkittiin vuoden tulokkaana ja ensimm\xc3\xa4iset nelj\xc3\xa4 voittoa tulivat vuonna 1980. H\xc3\xa4n ker\xc3\xa4si kyseiselt\xc3\xa4 ajanjaksolta yhteens\xc3\xa4 8 voittoa ja kaksi mestaruutta (1980 ja 1981).\n_START_SECTION_\nMuut sarjat\n_START_PARAGRAPH_\nVuosina 1984\xe2\x80\x931986 Villeneuve n\xc3\xa4htiin l\xc3\xa4hinn\xc3\xa4 CART-sarjassa, miss\xc3\xa4 h\xc3\xa4n kolaroi usein mutta saavutti my\xc3\xb6s kohtuullista menestyst\xc3\xa4. T\xc3\xa4h\xc3\xa4n p\xc3\xa4\xc3\xa4ttyi h\xc3\xa4nen s\xc3\xa4\xc3\xa4nn\xc3\xb6llinen kilpailu-uransa autoissa. 1986\xe2\x80\x931999 h\xc3\xa4n ajoi moottorikelkkakisoissa voittaen useita kilpailuja. Lis\xc3\xa4ksi h\xc3\xa4net n\xc3\xa4htiin formulaveneen ratissa 1999.\n_START_SECTION_\nKunniamaininnat\n_START_PARAGRAPH_\nVilleneuven nimi on lis\xc3\xa4tty suoritustensa ansiosta Canadian Motorsport Hall of Fameen vuonna 2001.'